**Zmluva o poskytovaní služieb**

uzatvorená podľa § 269 a nasl. zákona č. 513/1991 Zb. Obchodný zákonník v znení neskorších predpisov (ďalej len „ObZ“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

(ďalej len „Zmluva“)

**Článok I.**

**Zmluvné strany**

**Objednávateľ**: **Univerzita Komenského v Bratislave**

 **Rektorát – Mlyny**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

Štatutárny zástupca: prof. JUDr. Marek Števček, PhD.

Osoba oprávnená na podpis zmluvy: Ing. Ingrid Kútna Želonková, PhD., kvestorka

Osoby oprávnené konať

- vo veciach zmluvy: Ing. Ingrid Kútna Želonková, PhD., kvestorka

- vo veciach realizácie zmluvy (email, mobil): doplní verejný obstarávateľ pred podpisom zmluvy

IČO: 00 397 865

DIČ: 2020845332

IČ DPH: SK 202 084 5332

(ďalej len „Objednávateľ“)

a

**Poskytovateľ:**

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN:

Osoby oprávnené konať

* vo veciach zmluvy (email, mobil):
* vo veciach realizácie zmluvy (email, mobil):

Spoločnosť zapísaná v Obchodnom registri:

Kontakt:

(ďalej len „Poskytovateľ“)

(Objednávateľ a Poskytovateľ spolu aj ako „Zmluvné strany“ alebo jednotlivo aj ako „Zmluvná strana“)

**Článok II.**

**Predmet zmluvy**

* 1. Zmluvné strany uzatvárajú túto Zmluvu ako výsledok verejného obstarávania zákazky s nízkou hodnotou, v súlade s § 117 ZVO, na poskytnutie služby s názvom: **„Brigádnické služby pre potreby Univerzity Komenského v Bratislave, Rektorát - Mlyny“**.
	2. Predmetom tejto Zmluvy je záväzok Poskytovateľa zabezpečiť personálne požiadavky na vykonanie brigádnickej činnosti v zmysle Prílohy č. 1 tejto Zmluvy – Opis predmetu zákazky a záväzok Objednávateľa zaplatiť za poskytnutú službu Poskytovateľovi dohodnutú cenu uvedenú v Prílohe č. 2 tejto Zmluvy – Cenová ponuka.

**Článok III.**

**Spôsob, miesto a čas plnenia predmetu zmluvy, podmienky vykonania predmetu zmluvy**

* 1. Obvyklým miestom realizácie predmetu Zmluvy je Univerzita Komenského v Bratislave, Rektorát - Mlyny, Staré Grunty 36, 841 04 Bratislava.
	2. Táto zmluva sa uzatvára na dobu určitú, 1 rok odo dňa nadobudnutia účinnosti zmluvy, najviac však do vyčerpania finančného limitu (doplní uchádzač) EUR bez DPH, podľa toho, čo nastane skôr.
	3. Predmet Zmluvy možno realizovať počas pracovných dní od 7:00 hod. do 15:00 hod.
	4. Touto Zmluvou sa stanovuje právny režim poskytovania služieb Poskytovateľom v zmysle tejto Zmluvy, na základe uzatvorenia jednotlivých čiastkových zmlúv, ktoré budú pri poskytovaní služieb v celkovej hodnote do 3320,00 eur bez DPH spracované vo forme objednávky. Objednávka bude taktiež slúžiť pre potreby uzatvorenia čiastkovej zmluvy v zmysle predchádzajúcej vety. V čiastkovej zmluve (objednávke) bude presne určená požadovaná služba, miesto poskytovania služby a ostatné dodacie podmienky (ďalej len „Objednávka“).
	5. Objednávka, na základe ktorej bude Objednávateľ objednávať konkrétnu realizáciu predmetu Zmluvy musí obsahovať:
		1. presný počet požadovaných pracovníkov Poskytovateľa,
		2. špecifikáciu požadovaných prác, resp. služieb,
		3. miesto a čas nástupu pracovníkov Poskytovateľa,
		4. predpokladaný rozsah vykonaných prác,
		5. pokyny, požiadavky, resp. spresnenia Objednávateľa na realizáciu predmetnej služby,
		6. meno osoby zodpovednej za realizáciu Objednávky na strane Objednávateľa (ďalej aj ako „Zástupca Objednávateľa“).
	6. Písomnú Objednávku doručí Objednávateľ na emailovú adresu osoby Poskytovateľa oprávnenej konať vo veciach realizácie Zmluvy uvedenú v Článku I. Zmluvy minimálne 48 hodín vopred. Objednávku je potrebné odsúhlasiť s osobou Poskytovateľa oprávnenou konať vo veciach realizácie Zmluvy. Poskytovateľ je povinný prijímať Objednávky v pracovných dňoch v čase od 8:00 hod. do 16:00 hod.
	7. Vykonanie objednanej služby konkrétnymi pracovníkmi Poskytovateľa bude potvrdzovať Objednávateľ na pracovných výkazoch Poskytovateľa. Na pracovných výkazoch potvrdí Objednávateľ meno a priezvisko pracovníka, dátum, kedy bola predmetná služba realizovaná uvedeným pracovníkom a počet ním odpracovaných hodín.
	8. Prípadné zrušenie Objednávky, resp. jej časti, oznámi Objednávateľ Poskytovateľovi najneskôr 24 hodín vopred pred nástupom pracovníkov na realizáciu objednanej služby.
	9. Poskytovateľ sa v dohodnutom termíne zaväzuje zabezpečiť pracovníkov, ktorých vyberie podľa dohodnutých kritérií na vykonanie služby v zmysle Prílohy č. 1 tejto Zmluvy bližšie špecifikovanej v Objednávke.
	10. Počas realizácie objednanej služby pracovníkmi Poskytovateľa sú osoba Objednávateľa a touto osobou, v zmysle tejto Zmluvy, poverené osoby, oprávnené riadiť pracovníkov Poskytovateľa a následne kontrolovať ich prácu.
	11. Objednávateľ nie je oprávnený vykonávať akékoľvek právne úkony v mene Poskytovateľa. Všetky právne úkony voči pracovníkom Poskytovateľa, ktorými bude Poskytovateľ zabezpečovať realizáciu predmetu Zmluvy je oprávnený vykonávať výlučne Poskytovateľ.
	12. Objednávateľ sa zaväzuje oboznámiť pracovníkov Poskytovateľa s pracoviskom, na ktorom budú títo pracovníci realizovať objednanú službu a zaškoliť ich na daný druh predmetnej služby, ktorú realizujú.
	13. Poskytovateľ, je povinný poskytovať služby v zmysle Zmluvy výlučne prostredníctvom takých pracovníkov, ktorí akýmkoľvek svojím prejavom (napr. obliekanie, komunikácia a pod.) nereprezentujú, že sa hlásia k čomukoľvek, čo by urážalo mravné, národnostné alebo náboženské cítenie druhých osôb, a to hlavne svojou vulgárnosťou a propagáciou násilia. Poskytovateľ sa zaväzuje poučiť svojich pracovníkov, prostredníctvom ktorých bude realizovať predmet Zmluvy, aby dodržiavali základné zásady hygieny.
	14. Objednávateľ je oprávnený kontrolovať spôsob a kvalitu poskytnutej služby Poskytovateľom.

**Článok IV.**

**Cena za poskytované služby**

* 1. Cena za predmet plnenia Zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej ako „Zákon o cenách“) a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
	2. Spôsob vytvorenia ceny (cenové pravidlá) je v súlade s § 2 Zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
	3. Zmluvná cena za predmet Zmluvy je cenou konečnou v súlade s § 3 Zákona o cenách a nebude sa navyšovať o ďalšie náklady.
	4. Zmluvné strany sa dohodli na cene stanovenej v Prílohe č. 2 – Cenová ponuka.
	5. Zmluvná cena je stanovená na maximálne XXX,- Eur bez DPH (doplní uchádzač). Objednávateľ nie je povinný z uvedeného finančného objemu odobrať celkové množstvo jednotlivých služieb tvoriacich predmet Zmluvy, ani vyčerpať tento predpokladaný finančný objem. Predmetom fakturácie bude iba skutočne objednané a poskytnuté služby na základe Objednávky.
	6. Poskytovateľ poskytne predmet Zmluvy za cenu, ktorá bola obsiahnutá v ponuke a je uvedená aj v Prílohe č. 2 tejto Zmluvy – Cenová ponuka.
	7. Cena za predmet Zmluvy uvedený v Článku. II Zmluvy je maximálna a musí pokrývať všetky náklady Poskytovateľa nevyhnutné pre riadne splnenie predmetu zákazky. Akékoľvek dodatky k Zmluve navyšujúce cenu predmetu zákazky s výnimkou možností podľa Zmluvy alebo ZVO sú vylúčené.
	8. Na poskytovanie predmetu Zmluvy Objednávateľ neposkytne Poskytovateľovi zálohy ani preddavky.
	9. V prípade zákonnej úpravy DPH bude možné upraviť cenu písomným dodatkom k Zmluve.

**Článok V.**

**Platobné podmienky a spôsob fakturácie**

* 1. Vlastná platba sa bude realizovať formou bezhotovostného platobného styku v eurách. Vlastná platba bude realizovaná na základe predloženej faktúry vystavenej na základe pracovných výkazov upravených v Článku III. Bod 3.7. tejto Zmluvy a na základe Objednávky po realizácii objednaných služieb.
	2. V prípade nezrovnalostí medzi pracovnými výkazmi a Objednávkou v zmysle bodu 5.1 Zmluvy sa faktúra vystavuje na základe pracovných výkazov. Nezrovnalosti medzi Objednávkou a pracovnými výkazmi musí Objednávateľ hlásiť Poskytovateľovi bezodkladne ako sa o týchto nezrovnalostiach pri potvrdzovaní pracovných výkazov v zmysle Článku III. bod 3.2 Zmluvy dozvie.
	3. Faktúra musí obsahovať náležitosti podľa zákona č. 431/2002 Z. z. o účtovníctve v znení neskorších predpisov a ich prílohou musí byť protokol o odovzdaní a prevzatí predmetu Zmluvy.
	4. Faktúra musí obsahovať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a musí obsahovať aj podrobný rozpis jednotkovej ceny práce, najmä čistú mzdu pracovníka, povinné odvody a nominálnu hodnotu marže.
	5. Ak faktúra neobsahuje predpísané náležitosti, Objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.
	6. Všetky dodané služby bude Poskytovateľ fakturovať Objednávateľovi v mesačných intervaloch vždy k desiatemu dňu v mesiaci za predchádzajúci mesiac. Splatnosť faktúry je 30 dní odo dňa jej doručenia na adresu Objednávateľa bez nedostatkov.

**Článok VI.**

**Podmienky poskytnutia predmetu zmluvy**

1. Za účelom riadnej spolupráce sa Zmluvné strany zaväzujú vzájomnou súčinnosťou.
	1. Poskytovateľ sa zaväzuje, zabezpečiť požadovaný počet brigádnikov v termíne stanovenom Objednávateľom.
	2. Poskytovateľ je povinný zabezpečiť náhradného brigádnika v prípade, ak brigádnik nenastúpi na miesto výkonu brigády včas, alebo nebude súčinný pri výkone práce v zmysle požiadaviek Objednávateľa.

**Článok VII.**

**Náhrada škody a zmluvné pokuty**

* 1. V prípade nedodržania lehoty poskytnutia predmetu Zmluvy uvedenej v čl. III., v bode 3.5 c) si Objednávateľ môže uplatniť voči Poskytovateľovizmluvnú pokutu vo výške 0,05 % z ceny predmetu Zmluvy uvedenej v čl. IV. Bod 4.5 Zmluvy, za každý deň omeškania.
	2. Zaplatením zmluvnej pokuty nie je dotknutý nárok Objednávateľa na náhradu škody.
	3. Poskytovateľ bude písomne upovedomený o vzniku škody spôsobenej jeho pracovníkom Objednávateľovi, ktorá vznikla porušením povinností pri výkone práce a v súvislosti s ňou na mieste výkonu práce určenom Objednávateľom, a to vrátane škody vzniknutej porušením interných predpisov či pokynov Objednávateľa, s ktorými boli zamestnanci Poskytovateľa riadne oboznámení (ďalej len „Upovedomenie“). Výška škody bude potvrdená podpisom zamestnanca Poskytovateľa a Objednávateľa v Upovedomení v deň vzniku škody a bude bezodkladne nahlásená emailom alebo telefonicky Poskytovateľovi a následne zaslaná najneskôr do 2 dní na adresu Poskytovateľa. V prípade, že pracovník odmietne podpísať upovedomenie a škody vznikli preukázateľne jeho činnosťou sa táto skutočnosť vyznačí v Upovedomení. V takomto prípade bude postačovať, keď Upovedomenie podpíše ešte jeden zamestnanec Objednávateľa. Škoda spôsobená pracovníkom Poskytovateľa bude v plnej výške uhradená Poskytovateľom do 30 dní od zaslania Upovedomenia.
	4. V prípade omeškania platby si Poskytovateľ môže uplatniť voči Objednávateľovi úrok z omeškania v zákonnej výške z neuhradenej fakturovanej čiastky za každý deň omeškania.
	5. Zmluvné pokuty a úroky z omeškania podľa tejto Zmluvy sa neuplatnia v prípade, ak omeškanie Zmluvných strán preukázateľne spôsobí vyššia moc (požiar, povodeň, zemetrasenie a pod.) trvanie vyššej moci je však dotknutá Zmluvná strana povinná ihneď oznámiť druhej zmluvnej strane.
	6. Zmluvné strany sa dohodli, že uplatnenie náhrady škody a zmluvnej pokuty, ako aj uplatnenie úroku z omeškania (ďalej spolu aj ako „Zmluvný nárok“) sa považuje za doručené aj v prípade, ak sa doporučená zásielka adresovaná na adresu povinnej Zmluvnej strany uvedenej v Článku I. tejto Zmluvy vráti oprávnenej Zmluvnej strane ako neprevzatá (napr. z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta). V uvedenom prípade sa uplatnenie Zmluvného nároku považuje za doručené dňom, keď bola zásielka vrátená Zmluvnej strane i keď sa o tom adresát nedozvedel.

**Článok VIII.**

**Práva a povinnosti Zmluvných strán**

1. Objednávateľ sa zaväzuje:
2. poskytnúť včasné a kompletné informácie a podklady potrebné na zabezpečenie predmetu Zmluvy,
3. spolupracovať s Poskytovateľom pri všetkých činnostiach vyplývajúcich z predmetu Zmluvy,
4. bezodkladne informovať Poskytovateľa o prípadných zmenách pri realizácii predmetu Zmluvy,
5. zabezpečiť pracovníkom Poskytovateľa doškolenie o bezpečnosti a ochrane zdravia pri práci a ochrane pred požiarmi týkajúce sa špecifických podmienok vyplývajúcich z miesta výkonu práce určeného Objednávateľom,
6. dávať pracovníkom Poskytovateľa iba také pokyny, ktoré súvisia s realizáciou predmetu Zmluvy,
7. zabezpečiť pracovníkom Poskytovateľa vhodné pracovné a hygienické podmienky, poskytnúť príslušné osobné ochranné pracovné prostriedky a zabezpečiť bezpečnosť a ochranu zdravia pri práci,
8. po vzniku pracovného úrazu poskytnúť pracovníkom Poskytovateľa prvú pomoc, o pracovnom úraze vykonať záznam a informovať Poskytovateľa.
9. Poskytovateľ sa zaväzuje:
	1. poskytovať služby na kvalitnej a profesionálnej úrovni v rozsahu tejto Zmluvy,
	2. poskytnúť služby riadne a včas, s odbornou starostlivosťou, v požadovanej kvalite,
	3. chrániť záujmy Objednávateľa súvisiace s poskytovaním služieb, podľa tejto Zmluvy a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
	4. dbať na to, aby jeho činnosť podľa tejto Zmluvy bola maximálne účelná a hospodárna,
	5. bezodkladne po zistení písomne upovedomiť Objednávateľa o všetkých prekážkach a ak ich nie je možné odstrániť navrhnúť mu zmenu služieb,
	6. dodržiavať všetky pokyny Objednávateľa na poskytovanie služieb v rozsahu potrebnom na zabezpečenie plnenia tejto Zmluvy,
	7. poskytovať pracovníkov, ktorí majú absolvované školenie na potrebnú pozíciu,
	8. doplniť chýbajúcich pracovníkov, ktorí nenastúpili na realizáciu objednanej služby do 2 hod. od momentu, kedy to Objednávateľ mailom, resp. telefonicky ohlási Poskytovateľovi,
	9. zabezpečiť pracovníkom základné poučenie pracovníkov o ochrane pred požiarmi a o bezpečnosti a ochrane zdravia pri práci a ochrane pred požiarmi v zmysle všeobecne záväzných právnych predpisov,
	10. uhradiť Objednávateľovi všetky náklady spojené s doškolením poskytnutého pracovníka (osobitne školenia týkajúce sa bezpečnosti a ochrany zdravia pri práci a ochrany pred požiarmi) ak tento pracovník bude vykonávať služby realizované v zmysle Zmluvy po dobu kratšiu ako 5 dní.
10. Poskytovateľ sa zaväzuje poučiť poskytnutých pracovníkov, aby títo:
11. prijímali príkazy výlučne od Objednávateľa a ním určenej osoby,
12. rešpektovali vnútorné predpisy Objednávateľa (primárne dodržiavanie zákazu fajčenia a požívania alkoholických nápojov a iných omamných a psychotropných látok, rešpektovanie dopravného značenia v areáli, a pod.), o ktorých boli informovaní v rámci školenia,
13. šetrne zaobchádzali s osobnými ochrannými pracovnými prostriedkami, resp. náradím a po ukončení práce tieto odovzdali Zástupcovi Objednávateľa,
14. bezodkladne nahlásili vznik úrazu na pracovisku Objednávateľa Zástupcovi Objednávateľa,
15. zachovávali mlčanlivosť o informáciách, ktoré získajú v súvislosti s plnením predmetu Zmluvy, a to aj po skončení platnosti tejto Zmluvy.
16. Poskytovateľ poučí ním poskytnutých zamestnancov, že v prípade ak sa dostavia na realizáciu predmetu Zmluvy pod vplyvom alkoholu alebo iných omamných a psychotropných látok, nebude im umožnené vykonávanie práce a táto skutočnosť bude Poskytovateľovi Objednávateľom bezodkladne oznámená.

**Článok IX.**

**Odstúpenie od zmluvy**

1. Táto Zmluva môže byť ukončená splnením jedného z nasledovných dôvodov:
	1. odstúpením od Zmluvy,
	2. stratou oprávnenia Poskytovateľa k výkonu činnosti, ktorá je potrebná k predmetu Zmluvy,
	3. písomnou dohodou Zmluvných strán,
	4. vyhlásením konkurzu alebo likvidácie na Poskytovateľa,
	5. odstúpením od Zmluvy v súlade s §19 ZVO.
2. Každá zo Zmluvných strán je oprávnená odstúpiť od Zmluvy pri podstatnom porušení zmluvnej povinnosti druhou Zmluvnou stranou alebo keď sa pre druhú Zmluvnú stranu stalo splnenie podstatných zmluvných povinností úplne nemožným.
3. Za podstatné porušenie sa na účely tejto Zmluvy považuje:
4. omeškanie Poskytovateľa s poskytovaním predmetu Zmluvy oproti dohodnutému termínu o viac ako tri (3) dni, okrem prípadu, ktorý by omeškanie ospravedlňoval (vyššia moc),
5. ak cena bude fakturovaná v rozpore s platobnými podmienkami dohodnutými v tejto Zmluve,
6. Poskytovateľ poskytne Objednávateľovi plnenie predmetu Zmluvy takým spôsobom, ktorý je v rozpore s touto Zmluvou,
7. Objednávateľ je v omeškaní so zaplatením faktúry o viac ako 60 kalendárnych dní.
8. Ak Zmluvná strana odstupuje od Zmluvy, potom je povinná túto skutočnosť oznámiť druhej Zmluvnej strane písomne. Takéto oznámenie musí označovať okolnosť resp. dôvod, pre ktorý Zmluvná strana odstupuje od Zmluvy a presnú citáciu ustanovenia Zmluvy alebo právneho predpisu, ktorý ju k odstúpeniu oprávňuje. Bez týchto náležitosti je odstúpenie neplatné, ibaže právo odstúpiť od Zmluvy vyplýva priamo zo zákona. Oznámenie o odstúpení od Zmluvy môže obsahovať vyhlásenie, že Zmluvná strana odstupuje od Zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom v povahe porušenia povinnosti možné.
9. V prípade odstúpenia od Zmluvy je toto odstúpenie účinné doručením písomného oznámenia o odstúpení druhej Zmluvnej strane, ak z obsahu odstúpenia nevyplýva neskorší účinok odstúpenia.
10. Odstúpením od Zmluvy nezaniká nárok oprávnenej strany na Zaplatenie Zmluvného nároku.
11. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
12. Zmluvná strana ovplyvnená vyššou mocou je povinná druhú Zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak Zmluvná strana neurobila, nemôže sa Zmluvná strana účinne dovolávať pôsobenia vyššej moci.

**Článok X.**

**Záverečné ustanovenia**

* 1. Právne vzťahy oboch Zmluvných strán neupravené touto Zmluvou sa riadia príslušnými ustanoveniami ObZ a ostatnými právnymi predpismi SR.
	2. Táto Zmluva nadobúda platnosť dňom podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Poskytovateľ podpisom Zmluvy súhlasí s kompletným zverejnením Zmluvy v Centrálnom registri zmlúv vrátane príloh.
	3. V prípade, že sa niektoré z týchto ustanovení tejto Zmluvy stane neplatným, zostáva platnosť ostatných ustanovení nedotknutá. Ak nastane takáto situácia, Zmluvné strany sa písomne, formou očíslovaného dodatku, dohodnutú na riešení, ktoré zachová kontext a účel daného ustanovenia.
	4. Akékoľvek zmeny a doplnky tejto Zmluvy budú Zmluvné strany riešiť formou písomných očíslovaných dodatkov, ktoré sa po obojstrannom súhlasom po podpise oboch Zmluvných strán stanú neoddeliteľnou súčasťou tejto Zmluvy.
	5. Zmluvné strany svojím podpisom potvrdzujú, že táto Zmluva bola nimi spísaná slobodne, vážne, určite a zrozumiteľne. Zmluvné strany taktiež potvrdzujú, že Zmluva sa uzatvára za podmienok, ktoré sú výhodné pre obe Zmluvné strany.
	6. Zmluva je vyhotovená v 4 rovnopisoch, pričom Objednávateľ obdrží 2 rovnopisy Zmluvy a Poskytovateľ obdrží 2 rovnopisy Zmluvy.
	7. Očíslované prílohy uvedené nižšie sú neoddeliteľnou súčasťou tejto Zmluvy.

Príloha č. 1: Opis predmetu zákazky

Príloha č. 2: Cenová ponuka

V Bratislave, dňa: V ...................., dňa:

Za Objednávateľa: Za Poskytovateľa:

............................................ ............................................

Ing. Ingrid Kútna Želonková, PhD.

 Kvestorka UK konateľ